এদিকে চলতি বছরের জানুয়ারিতে জয়পুরে ‘পদ্মাবতী’র শুটিং চলাকালে ‘রাজপুত কর্ণী সেনা’ নামে এক হিন্দু উগ্রবাদী সংগঠনের সদস্যরা হামলা চালান বানশালীর শুটিং বহরে। এতে আহত হয়েছিলেন বানশালী ছাড়াও আরও কয়েকজন। চিতোরের রানি পদ্মিনীর জীবন অবলম্বনে বানানো হচ্ছে ‘পদ্মাবতী’ সিনেমা। বিক্ষোভকারীদের দাবি, যে আলাউদ্দিন খিলজির হাত থেকে বাঁচতে জহর ব্রত (আগুনে ঝাঁপ কিংবা বিষ খাওয়া) পালন করেছিলেন রানি পদ্মিনী, সেই মুসলিম সুলতানের সঙ্গে পদ্মিনীর ঘনিষ্ঠ দৃশ্য রয়েছে সিনেমাটিতে।